DEN EUROPÆISKE BANKS AFGØRELSE
af 11. november 2010
om Den Europæiske Centralbanks årsregnskab
(omarbejdning)
(ECB/2010/21)
(2011/65/EU)
STYRELSESRÅDET FOR DEN EUROPÆISKE CENTRALBANK HAR -
under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 26,2, og
ud fra følgende betragtninger:
(1)
Afgørelse ECB/2006/17 af 10. november 2006 om Den Europæiske Centralbanks årsregnskaber (1) har flere gange undergået betydelige ændringer. Da der skal foretages yderligere ændringer, især vedrørende afdækning af renterisiko bør den af hensyn til klarheden omarbejdes.
(2)
Retningslinje ECB/2006/16 af 10. november 2006 om den retlige ramme for bogføring og regnskabsrapportering i Det Europæiske System af Centralbanker (2), som afgørelse ECB/2006/17 henviser til, er blevet omarbejdet og ophævet ved retningslinje ECB/2010/20 af 11. november 2010 om den retlige ramme for bogføring og regnskabsrapportering i Det Europæiske System af Centralbanker (3) -
VEDTAGET DENNE AFGØRELSE:
KAPITEL I
ALMINDELIGE BESTEMMELSER
Artikel 1
Definitioner
1. Udtrykkene som defineret i artikel 1 i retningslinje ECB/2010/20 har samme betydning i denne afgørelse.
2. Andre tekniske begreber, der er anvendt i denne afgørelse, er de samme som i bilag II til retningslinje ECB/2010/20.
Artikel 2
Anvendelsesområde
De regler, der er fastsat i denne afgørelse, finder anvendelse på Den Europæiske Centralbanks (ECB) årsregnskab, som består af balancen, ikke-balanceførte poster i ECB's regnskaber, resultatopgørelsen og noter til ECB's årsregnskab.
Artikel 3
Grundlæggende regnskabsprincipper
De grundlæggende regnskabsprincipper, som er defineret i artikel 3 i retningslinje ECB/2010/20, finder også anvendelse på denne afgørelse.
Artikel 4
Medtagelse af aktiver og passiver
Et finansielt aktiv/passiv eller andet aktiv/passiv medtages kun i ECB’s balance i overensstemmelse med artikel 4 i retningslinje ECB/2010/20.
Artikel 5
Periodiseringsprincippet og kontant-/afviklingsprincippet
Artikel 5 i retningslinje ECB/2010/20 finder anvendelse på denne afgørelse.
KAPITEL II
REGLER FOR SAMMENSÆTNING OG VÆRDIANSÆTTELSE AF BALANCEN
Artikel 6
Balancens sammensætning
Sammensætningen af balancen baseres på opstillingen i bilag I.
Artikel 7
Hensættelse for valutakurs-, rente, kredit- og guldprisrisiko
Med behørig hensyntagen til beskaffenheden af ECB’s opgaver kan Styrelsesrådet oprette en hensættelse for valutakurs-, rente-, kredit- og guldprisrisiko i ECB’s balance. Styrelsesrådet træffer afgørelse om størrelsen og anvendelsen af hensættelsen på grundlag af et begrundet skøn over ECB’s risikoeksponering.
Artikel 8
Regler for værdiansættelse af balanceposter
1. Medmindre andet er angivet i bilag I, anvendes gældende markedskurser og -priser ved værdiansættelsen af balancens poster.
2. Revalueringen af guld, valutainstrumenter, værdipapirer andre end dem, der klassificeres som holdt-til-udløb og ikke-omsættelige værdipapirer, samt finansielle instrumenter såvel balanceførte som ikke-balanceførte, foretages ved årets slutning ved anvendelse af middelkurser og -priser.
3. Der skelnes ikke mellem forskel i pris- og valutakursregulering for guld, men en enkel forskel i guldrevalueringsbeløb begrundes, baseret på europrisen pr. defineret vægtenhed guld, som afledt af EUR/USD-kursen på den kvartalsvise revalueringsdato. Beholdninger i fremmed valuta revalueres pr. valuta (såvel balanceførte som ikke-balanceførte transaktioner). Med henblik på denne artikel skal beholdninger af særlige trækningsrettigheder, herunder udvalgte individuelle valutabeholdninger, der ligger til grund for SDR-kurven, behandles som én beholdning. Vedrørende værdipapirer skal revalueringen foretages pr. fondskode, dvs. samme ISIN-nummer/type. Værdipapirer, der holdes til pengepolitiske formål, eller som indgår i posten »Andre finansielle aktiver« eller i posten »Øvrige«, skal behandles som særskilte beholdninger.
4. Værdipapirer, som er klassificeret som holdt-til-udløb, behandles som særskilte beholdninger og værdiansættes til den amortiserede anskaffelsespris med forbehold for værdiforringelse. Samme behandling gælder for ikke-omsættelige værdipapirer. Værdipapirer, der er klassificeret som holdt-til-udløb, kan sælges før udløbsdatoen i et af følgende tilfælde:
a)
hvis den solgte mængde anses for ubetydelig i sammenligning med den samlede mængde i beholdningen af værdipapirer holdt-til-udløb, eller
b)
hvis værdipapirerne er solgt i løbet af den måned, hvor udløbsdatoen falder, eller
c)
under særlige omstændigheder, såsom en betydelig forringelse af udstederens kreditværdighed eller efter en udtrykkelig pengepolitisk beslutning i Styrelsesrådet.
Artikel 9
Tilbageførselsforretninger
Tilbageførselsforretninger bogføres i overensstemmelse med artikel 8 i retningslinje ECB/2010/20
Artikel 10
Omsættelige kapitalandele
Omsættelige kapitalandele bogføres i overensstemmelse med artikel 9 i retningslinje ECB/2010/20.
Artikel 11
Afdækning af renterisiko på værdipapirer med derivater
Afdækning af renterisiko bogføres i overensstemmelse med artikel 10 i retningslinje ECB/2010/20.
Artikel 12
Syntetiske instrumenter
Syntetiske instrumenter bogføres i overensstemmelse med artikel 11 i retningslinje ECB/2010/20.
KAPITEL III
RESULTATSFØRING
Artikel 13
Resultatføring
1. Artikel 13, stk. 1, 2, 3, 5 og 7, i retningslinje ECB/2010/20 finder anvendelse på resultatføring.
2. Indeståender på særlige revalueringskonti, hidrørende fra bidrag i medfør af ESCB-statuttens artikel 48.2 vedrørende centralbanker i medlemsstater, hvis dispensation er blevet ophævet, anvendes til at udligne urealiserede tab, når disse overstiger tidligere revalueringsgevinster, som er bogført på den modsvarende standard revalueringskonto som beskrevet i artikel 13, stk. 1, litra c) i retningslinje ECB/2010/20, førend sådanne tab udlignes i overensstemmelse med ESCB-statuttens artikel 33.2. Indeståender på særlige kursrevalueringskonti for guld, valuta og værdipapirer reduceres pro rata i tilfælde af nedgang i beholdningen af de pågældende aktiver.
Artikel 14
Transaktionsomkostninger
Artikel 14 i retningslinje ECB/2010/20 finder anvendelse på denne afgørelse.
KAPITEL IV
BOGFØRINGSREGLER FOR IKKE-BALANCEFØRTE INSTRUMENTER
Artikel 15
Almindelige regler
Artikel 15 i retningslinje ECB/2010/20 finder anvendelse på denne afgørelse.
Artikel 16
Valutaterminsforretninger
Valutaterminsforretninger bogføres i overensstemmelse med artikel 16 i retningslinje ECB/2010/20.
Artikel 17
Valutaswaps
Valutaswaps bogføres i overensstemmelse med artikel 17 i retningslinje ECB/2010/20.
Artikel 18
Futureskontrakter
Futureskontrakter bogføres i overensstemmelse med artikel 18 i retningslinje ECB/2010/20.
Artikel 19
Renteswaps
Renteswaps bogføres i overensstemmelse med artikel 19 i retningslinje ECB/2010/20. Urealiserede tab medtaget i resultatopgørelsen ved årets slutning afskrives i de efterfølgende år efter den lineære metode Med hensyn til renteswap-futures begynder amortisationen fra transaktionens valideringsdato.
Artikel 20
FRA (forward rate agreements)
FRA’er bogføres i overensstemmelse med artikel 20 i retningslinje ECB/2010/20.
Artikel 21
Terminsforretninger i værdipapirer
Terminsforretninger i værdipapirer bogføres i overensstemmelse med metode A i artikel 21, stk. 1, i retningslinje ECB/2010/20.
Artikel 22
Optioner
Optioner bogføres i overensstemmelse med artikel 22 i retningslinje ECB/2010/20.
KAPITEL V
ÅRLIG OFFENTLIGGJORT BALANCE OG RESULTATOPGØRELSE
Artikel 23
Formater
1. Formatet for ECB’s offentliggjorte årsbalance er angivet i bilag II.
2. Formatet for ECB’s offentliggjorte resultatopgørelse er angivet i bilag III.
KAPITEL V
AFSLUTTENDE BESTEMMELSER
Artikel 24
Udvikling, anvendelse og fortolkning af reglerne
1. Ved fortolkningen af denne afgørelse skal der tages hensyn til det forberedende arbejde, de regnskabsprincipper, der er harmoniseret i Unionslovgivningen, og til almindeligt anerkendte internationale regnskabsstandarder.
2. Hvis en bestemt regnskabsmæssig behandling ikke fremgår af denne afgørelse, og Styrelsesrådet ikke har truffet anden beslutning, følger ECB de principper for værdiansættelse, der stemmer overens med internationale regnskabsstandarder, der er vedtaget af Den Europæiske Union, og som er relevante for ECB’s aktiviteter og regnskaber.
Artikel 25
Ophævelse
Afgørelse ECB/2006/17 ophæves hermed. Henvisninger til de ophævede afgørelser gælder som henvisninger til nærværende afgørelse og læses efter sammenligningstabellen i bilag V.
Artikel 26
Ikrafttræden
Denne afgørelse træder i kraft den 31. december 2010.
Udfærdiget i Frankfurt am Main, den 11. november 2010.